open-index/open-wikipedia-markdown huggingface dataset:
Better Than Love

”**Better Than Love**” on englantilaisen synthpopduon Hurtsin *[[Happiness (Hurtsin albumi)|Happiness]]*-esikoisalbumilta julkaistu singlekappale. Se julkaistiin 23. toukokuuta 2010 Isossa-Britanniassa albumin ensimmäisenä singlenä ja se sijoittui Britannian singlelistan sijalle viisikymmentä. ”Better Than Love” sijoittui singlelistoille myös Belgiassa ja Alankomaissa.

## Kappaleet
### CD-single
# 
# 

### 12” vinyyli
# 
# 

### iTunes-single
# 
# 

### iTunes EP
# 
# 

## Lähteet
Arki

**Arki** on ihmisen jokapäiväistä elämää, joka koostuu rutiineista. Arki on vastakohta lomalle ja toisaalta pyhälle. Arjen toistuvat rutiinit näkyvät työssä ja työtavoissa, kulutuksessa, sosiaalisissa tilanteissa ja nukkumisessa. Arjen merkitys voi olla häilyvä. 
## Lähteet
Andy Turner

**Andrew Steven Malcolm "Andy" Turner** (s. 19. syyskuuta 1980 Chelmsford, Essex) on englantilainen 110 metrin aitajuoksija.

Turner karsiutui alkuerissä Ateenan olympialaisissa 2004. Hän sai 2006 pronssia sekä Melbournen Kansainyhteisön kisoissa ajalla 13,62 että Göteborgin EM-kilpailuissa ajalla 13,52. Lisäksi hän sijoittui toiseksi Euroopan cupin superliigassa. Seuraavana vuonna hän oli neljäs Birminghamin sisäratojen EM-kilpailujen 60 metrin aitajuoksussa ja jälleen toinen Euroopan cupin superliigassa. Osakan MM-kilpailuissa hän karsiutui välierissä ja Pekingin olympialaisissa 2008 puolivälierissä.

Turner sijoittui neljänneksi Torinon sisäratojen EM-kilpailuissa 2009. Saman vuoden Euroopan joukkuemestaruuskilpailuissa hän voitti 110 metrin aitajuoksun ajalla 13,42. Berliinin MM-kilpailuissa hän karsiutui alkuerissä. Turner voitti Euroopan joukkuemestaruuskilpailujen 110 metrin aitajuoksun myös 2010. Barcelonan EM-kilpailuissa hän voitti kultaa ajalla 13,28. Maanosien cupissa hän sijoittui toiseksi. Delhin Kansainyhteisön kisoissa hän voitti mestaruuden ajalla 13,38.

Turner voitti Euroopan joukkuemestaruuskilpailujen 110&nbsp;metrin aitajuoksun 2011. Hän sijoittui saman vuoden Daegun MM-kilpailuissa alun perin neljänneksi ajalla 13,44, mutta nousi Dayron Roblesin hylkäyksen myötä kolmanneksi. Lontoon olympialaisissa 2012 hän karsiutui 110 metrin aitajuoksun välierissä.

## Ennätykset
### Ulkoradat

### Sisäradat

## Lähteet
Anna Tuori

**Anna Tuori** (s. 18. maaliskuuta 1976 Helsinki) on suomalainen kuvataiteilija. Hänet on valittu vuoden 2011 nuoreksi taiteilijaksi.

Tuori on käynyt Helsingin kuvataidelukion ja opiskellut Kuvataideakatemiassa 1997–2003. Vuosina 1999–2000 hän opiskeli Ranskassa École Nationale Supérieure des Beaux-Arts. Hän on ollut Ars Fennica -ehdokkaana 2006 ja Carnegie Art Award -ehdokkaana 2008. Tuorin taiteessa on aineksia romantiikasta ja kauhusta. Lavastetut usein painajaismaiset maisemat kuvaavat paikkoja, joita ei ole olemassa. 

Tuori on osallistunut ryhmänäyttelyihin ja pitänyt yksityisnäyttelyitä Suomessa ja ulkomailla.

Tuori on kritisoinut yhteiskunnallisista aiheista tunnettuja taiteilijoita, kuten Riikko Sakkista, Jani Leinosta ja Anssi Pulkkista. Hänen mukaansa tällainen taide vain ilmaisee yksinkertaisia ja helposti tunnistettavia yhteisiä huolenaiheita ja ilmentää taiteilijoiden oikeamielisyyttä kiinnittämättä huomiota teosten sisältöön.

Anna Tuorin puoliso on kolumnisti Jyrki Lehtola.

## Lähteet

## Aiheesta muualla

*
Hopeatilhet

**Hopeatilhet** (Hypocoliidae) on vapuslintuihin kuuluva heimo. Heimon lajit on aiemmin luokiteltu kuuluviksi tilhien tai viheltäjien heimoihin, mutta ne voivat olla läheistä sukua myös bulbuleille. BirdLife Suomen käyttämässä luokituksessa hopeatilhien heimoon luetaan kaksi lajia hopeatilhi (*Hypocolius ampelinus*) ja hedelmäviheltäjä (*Hylocitrea bonensis*). Hedelmäviheltäjä luetaan toisissa lähteissä kuuluvaksi omaan heimoonsa Hylocitreiidae.

Hopeatilheä tavataan Lähi-idästä ja hedelmäviheltäjää Indonesiasta.

## Lähteet
Skegness

**Skegness** on noin  asukkaan merenrantakaupunki ja kunta *(civil parish)* Lincolnshiren kreivikunnassa Englannin itärannikolla, Washin suulla. Se sijaitsee Itä-Midlandsin hallinnolliseen alueeseen kuuluvassa East Lindseyn hallintopiirissä.

Skegness asutettiin jo ennen Rooman vallan aikaa Britanniassa, ja sen asukkaat saivat pitkään elantonsa kalastuksesta ja maataloudesta. Kylästä kehittyi suosittu rantalomakohde Midlandsissa, kun sinne rakennettiin rautatie vuonna 1873. Vielä nykyäänkin Skegness on Lincolnshiren rannikon suurin lomakaupunki.

## Lähteet

## Aiheesta muualla
Wonderful Life

”**Wonderful Life**” on englantilaisen synthpopduon Hurtsin *[[Happiness (Hurtsin albumi)|Happiness]]*-esikoisalbumilta julkaistu single. Kappale julkaistiin Isossa-Britanniassa 22. elokuuta 2010 albumin toisena singlenä ja Tanskassa 3. toukokuuta 2010 ensimmäisenä singlenä. ”Wonderful Life” pääsi singlelistalle monessa maassa, muun muassa Saksassa se oli parhaimmillaan singlelistan sijalla kaksi ja kymmenen parhaan joukossa Tanskassa, Sveitsissä ja Itävallassa.

Digital Spyn haastattelussa Hurtsin laulaja Theo Hutchcraft kertoi laulusta: ”Se pohjautuu pohjimmiltaan kahteen äärimmäisyyteen: olemisesta mies, joka haluaa tappaa itsensä, ja rakkauteen ensisilmäyksellä. Mies seisoo sillalla, aikoen hypätä, kun nainen pysäyttää hänet. He näkevät toisensa ja rakastuvat. Pohjimmiltaan nainen sanoo: ’Tule mukaani, kaikki muuttuu hyväksi.’ Laulu tarjoaa vain pätkän jonkun elämästä, joten emme tiedä mitä tapahtuu lopuksi.”

## Vastaanotto
*[[The Guardian]]* -lehden kriitikko Paul Lester kirjoitti: ”Wonderful Life on sydäntäsärkevä tulevaisuuden klassikko. Sulje silmäsi ja kappale vie sinut mukanaan vuoteen 1987 turmeltumattomalla tuotannollaan ja melodiallaan.” BBC:n listablogin kriitikko antoi kappaleelle neljä tähteä viidestä, kutsuen sitä surulliseksi lauluksi, jolla on katkeran optimistiset sanat. *[[City Life]]* -lehden kriitikko Sarah Walters antoi kappaleelle kolme tähteä viidestä. Hän sanoi laulun kuulostavan 1980-luvun tuotannolta, mutta että kappaleen vastakohdat, siirtyminen synkästä säkeestä kertosäkeen iloiseen elektromusiikkiin, saavat sen kuulostamaan nykypäivän kappaleelta.

Kappale sijoittui Britannian singlelistan sijalle 21. Suomessa se debytoi virallisen singlelistan sijalla 15, ja pysyi listalla yhteensä 4 viikkoa.

## Kappaleet
### Tanskan digitaalinen single
# 

### UK CD-single
# 
# 

### UK digitaalinen single
# 
# 
# 
# 
# 

### UK vinyylisingle
# 
# 

### Saksan digitaalinen single
# 
# 
# 
# 

### Saksan CD-single
# 
# 

## Lähteet
Mário Silva

**Mário Manuel da Silva** (s. 23. heinäkuuta 1961 Madina do Boe, Guinea-Bissau) on portugalilainen entinen yleisurheilija, joka kilpaili keskimatkojen juoksussa. Hän edusti seuratasolla Sporting Lissabonia ja Sporting de Bragaa. Silva voitti 1&nbsp;500 metrillä pronssia sekä sisäratojen MM-kisoista 1991 että EM-kisoista 1990. Hän osallistui olympialaisiin kahdesti, vuosina 1988 ja 1992. Silva ei päässyt 1&nbsp;500 metrillä finaaliin saakka Barcelonan kisoissa 1992, mutta oli samalla matkalla yhdeksäs Soulin olympialaisissa 1988.

Silva voitti yhteensä kymmenen maansa mestaruutta vuosina 1984&ndash;1993. Mestaruuksista viisi tuli ulko- ja viisi sisäradoilta.

## Ennätykset

*Lähde: IAAF* 

* 1 500 m: 3.35,76 (1991)
* 800 m: 1.46,69 (2001)

## Lähteet
Harmaapäänappaaja

**Harmaapäänappaaja** (*Mionectes rufiventris*) on Etelä-Amerikassa tavattava napsijoihin kuuluva varpuslintu.

## Koko ja ulkonäkö
Kooltaan harmaapäänappaaja on noin 14&nbsp;cm. Päästään laji on väriltään harmaa ja selästään ja siivistään vaalean oliivinvihreä. Harmaapäänappaajan vatsa on väriltään okrankeltainen.

## Levinneisyys ja elinympäristö
Harmaapäänappaajaa tavataan Brasilian kaakkoisosista, Paraguayn itäosista ja Koillis-Argentiinasta. Linnun elinympäristöä ovat kosteat metsät ja metsien reunamaat. Harmaapäänappaajan elinympäristöt sijaitsevat yleensä alle 1&nbsp;000 metrin korkeudella merenpinnasta.

Pesimäajan alussa koiraat kokoontuvat ryhmiksi, joissa ne esiintyvät naaraille. Koiraat houkuttelevat naaraita värisyttelemällä siipiään ja hyppimällä oksilta toisille.

## Lähteet

## Aiheesta muualla
*Ääntä, Äänen metadata Macaulay Library
Cadillac (vuoden 1964 albumi)

__NOTOC__
**Cadillac** on brittiläisen The Renegades -yhtyeen ensimmäinen studioalbumi. Se julkaistiin 1964 albumin nimikappaleen noustua single- ja radiolistoille.

Nimikappale oli parhaimmillaan myyntilistalla toisena tammikuussa 1965. Radion "Kahdeksan kärjessä" -listalla single nousi kärkeen. "Seven Daffodils" oli niin ikään suosittu kappale. Alkuperäinen levy-yhtiö oli Scandia. Fazer-Finnlevy julkaisi 1990 CD:n, jolla ovat yhtyeen albumit "Cadillac" ja "The Renegades". Jälkimmäinen julkaistiin ensimmäisen kerran 1965. "Lucille" on Little Richardin tunnetuimpia kappaleita. Säveltäjänä hän käytti oikeata nimeään. "If I Had Someone To Dream Of" on ruotsalaisen The Shamrocks -yhtyeen kitaristi-laulaja Jimmy Lindskogin ja kosketinsoittaja Dieter Feichtingerin sävellys.

## ''Cadillac''-albumin CD-versio

Kappaleiden tekijät ovat Kim Brown, Denys Gibson, Ian Mallet ja Graham Johnson ellei mainittu.

"Cadillac"-kappale on mukaelma Vince Taylorin sävellyksestä "Brand New Cadillac." Ruotsalainen Hep Stars teki oman versionsa kuultuaan Renegadesin sovituksen. Taylorin levy-yhtiö nosti kanteen saatuaan tiedon kappaleen menestyksestä. Asia sovittiin siten, että Taylorin nimi lisättiin tietoihin ja tekijänoikeudet jaettiin puoliksi Renegadesin ja Taylorin kesken. Hep Stars ei tiennyt kappaleen tarkkaa alkuperää, mutta sen versiossa Taylorin nimi on myöhemmin liitetty tekijätietoihin.
The Shamrocks teki "Cadillacista" cover - version, joka menestyi mm. Japanissa.

Kappaleet:
#Cadillac 2:40
#If I Had Someone To Dream Of (Lindskog-Feichtinger) 1:55
# Look At Me (Buddy Holly) 2:12
#I've Been Unkind 2:14
#Bad Bad Baby 1:47
#Everybody 3:05
#Lucille (Richard Penniman)3:40
#One Day 2:54
#Do The Shake 2:00
#Seven Daffodils 3:04
#Hold Me Close 1:55
#What'd I Say (Ray Charles) 3:03

## Lähteet
Annemieke Bouma

**Annemieke Bouma** (s. 12. maaliskuuta 1956) on alankomaalainen yleisurheilija, joka kilpaili korkeushypyssä. Hän edusti seuratasolla AV Haarlemia. Bouma voitti pronssia sisäratojen EM-kisoista 1975 tuloksellaan 180 senttimetriä. 

Bouma voitti maansa mestaruuden kahdesti, ulkoradoilla vuonna 1974 ja sisäradoilla vuonna 1976. Hän paransi Alankomaiden ennätystä yhteensä kuusi kertaa ja seuransa ennätystä 40 kertaa.

## Henkilökohtaiset ennätykset
* Korkeushyppy: 184 cm (1974) 

## Lähteet
International Astronautical Federation

**International Astronautical Federation** (IAF) on globaali avaruustoiminnan yhdistys, joka perustettiin vuonna 1951. Sen toimisto on Pariisissa. Vuonna 2014 siihen kuluu yli 270 jäsenorganisaatiota 64 maasta. Jäsenet ovat eri maiden avaruusalan seuroja, avaruushallintoja ja avaruusalan yrityksiä. 

IAF on yhteistyössä International Academy of Astronautics- ja International Institute of Space Law-yhteisöjen kanssa. IAF päätoiminto on vuotuinen International Astronautical Congress (IAC).

IAF ja YK:n avaruustoiminta ovat toimineen jonkinasteisessa yhteistyössä lähinnä IAF:n kehittyville maille järjestämien seminaarien kautta.

Saksalainen professori Berndt Feuerbacher on vuonna 2010 IAF:n puheenjohtaja.

IAC-kongressissa jaetaan kolme palkintoa: Allan Emil Memorial Award, Frank Malina Astronautics Medal ja Luigi Napolitano Award.

## IAF ja Suomi
Suomen avaruustutkimusseura on ollut IAF-jäsen vuodesta 1964 alkaen. Lapin yliopisto on osallistunut IAF:n toimintaan myöhemmin.

## Lähteet

## Aiheesta muualla
*Official site
*International Astronautical Congress
Happiness (Hurtsin albumi)

**Happiness** on englantilaisen synthpopduo Hurtsin esikoisalbumi, joka julkaistiin 6. syyskuuta 2010. Sitä edelsivät kaksi albumilta julkaistua singleä, 23. toukokuuta 2010 julkaistu "Better Than Love" ja 22. elokuuta 2010 "Wonderful Life". Tämän jälkeen levyltä on julkaistu kaksi singleä "Stay" ja "Sunday". 

*Happiness* on Theo Hutchcraftin, Adam Andersonin, Jonas Quantin, The Nexusen ja Joseph Crossin tuottama. Levy sai kriitikoilta sekalaisia arvosteluja. Se oli Ison-Britannian albumilistan sijalla neljä ensimmäisellä listaviikollaan, kärjessä Kreikan albumilistalla ja kymmenen parhaan joukossa Tanskassa, Suomessa, Irlannissa ja Ruotsissa.

## Vastaanotto
*Happiness* on kerännyt sekalaisia arvosteluja musiikkikriitikoilta. Alexis Petridis antoi *[[The Guardian]]* -lehdessä albumille kaksi tähteä viidestä ja kirjoitti: "Tulee tunne, että Hurts on viettänyt enemmän aikaa tehden taustatarinastaan kiinnostavan kuin tehden musiikkia." Petridis lisäsi myös Hutchcraftin kuulostavan joissakin kappaleissa yhdeltä Dolmiota mainostavista sätkynukeista, mutta romantiikkakriisin tuskissa. Andrzej Lukowski kehui "Wonderful Life" ja "Better Than Love" singlejä *Drowned in Sound* -palstalla, mutta kirjoitti, ettei albumi ole muilta osin epätoivoisen hauska. Hänen mielestään musiikki oli myös "ohutta" ja koristelu kömpelöä. *[[The Independent]]* -lehden kriitikko Andy Gill antoi albumille kolme tähteä viidestä ja kirjoitti: "Se on tehokas ja tyylikäs, mutta siitä puuttuu innovaatio."

Keskisuomalaisen musiikkikriitikko Mia Pajunen antoi albumille neljä tähteä viidestä ja kirjoitti yhtyeen tiivistäneen 80-luvun hengen albumille leikitellen ja suvereenisti. Hän myös sanoi albumin linjan olevan selkeä mutta vivahteikas. Tommi Saarikoski kirjoittaa puolestaan desibeli.net-sivustolla Theo Hutchcraftin ja Adam Andersonin luottavan suuriin melodioihin, tunteisiin ja syntetisoituihin äänimattoihin, mutta ettei vaikutelma ole liian melodramaattinen. Saarikoski myös kehuu laulaja Theo Hutchcraftin ääntä kuulaaksi ja dramaattiseksi.

*Happiness* nousi ensimmäisellä listaviikollaan Ison-Britannian albumilistan neljännelle sijalle. Sen lisäksi levy nousi Kreikan albumilistan kärkeen ja kymmenen parhaan joukkoon Tanskassa, Suomessa, Irlannissa ja Ruotsissa.

### Arvostelut
* AllMusic: 
* Desibeli.net: 
* Metacritic: 58/100
* Soundi: 

## Kappaleet
#
#
#
#
#
#
#
#
#
#
#
#

## Lähteet
UEFA Champions League 2006–2007 (videopeli)

**UEFA Champions League 2006–2007** on EA Canadan kehittämä ja EA Sportsin julkaisema jalkapalloaiheinen urheilupeli. Pelin aiheena on Mestarien liigan kausi 2006–2007. 

## Soundtrack
* Andy Caldwell feat. Gina Rene - Runaway - Universal Truth
* Baïkonour - Jain Rock - Topo Gigio vs. Baïkonour
* Bonobo feat. Bajka - Nightlite - Days to Come
* Brazilian Girls - Le Territoire - Talk to La Bomb
* Cal Tjader - Mambo Mindoro (Hex Hector Remix) - Explorations
* Champion - Two Hoboes - Chill'em All
* Osunlade - Two Phish - Aquarian Moon
* Ray Barretto - Work Song (Thievery Corporation Remix) - Explorations
* Thunderball feat. Miss Johnna M. - Chicachiquita - Cinescope

## Aiheesta muualla
*
Hiekkakirppu

**Hiekkakirppu** (*Tunga penetrans*) on maapallon trooppisilla alueilla tavattava loishyönteinen.

## Koko ja ulkonäkö
Hiekkakirppu on vain noin yhden millimetrin pituinen, kellertävä ja siivetön hyönteinen. Aikuisella hiekkakirpulla on kookas, etuosastaan terävä pää. Raajoissa ei monista muista kirpuista poiketen ole kampamaisia karvoja tai piikkejä. Keskiruumis on lyhyt. Kirppu kykenee hyppäämään noin 20 senttimetrin matkan. Hiekkakirput ovat tasalämpöisten eläinten ehdottomia loisia ja molemmat sukupuolet imevät verta.

## Levinneisyys
Hiekkakirput ovat alun perin peräisin Etelä- ja Keski-Amerikan trooppisilta alueilta sekä Karibianmeren saarilta. Ihmisen toiminnan mukana ne ovat kuitenkin kulkeutuneet suureen osaan Saharan eteläpuolista Afrikkaa, Etelä-Aasiaan ja viime aikoina myös Kaakkois-Aasian maihin.

Loinen saapui Länsi-Afrikkaan jo 1600-luvulla orjalaivojen painolastien mukana Amerikoista. Tuolloin se ei kuitenkaan pystynyt leviämään. Vasta vuonna 1872 hiekkakirppupopulaatio saapui Angolaan Brasiliasta ja lähti leviämään kauppareittejä myöten.

## Tungiaasi
Hiekkakirppujen aiheuttamaa loisinfektiota kutsutaan **tungiaasi**ksi. Kohdatessaan potentiaalisen isännän, paritellut naaraskirppu hyppää iholle, tyypillisesti raajaan, ja tunkeutuu ihon sisään, mahdollisesti erittämiensä keratolyyttisten entsyymien avulla. Kirpun takaruumiin kärki jää kuitenkin näkyviin, mikä mahdollistaa kirpun hengittämisen ja ulostamisen samalla kun se imee isännän verta. Ruokaileva naaras paisuu jopa 10&nbsp;mm:n läpimittaiseksi ja kirpun pureutumiskohdan ympärille kehittyy 5&ndash;10&nbsp;mm:n läpimittainen paise. Oltuaan isännässä jonkin aikaa, naaras alkaa munia ja munat putoavat maahan. Munat kuoriutuvat 3&ndash;4 vuorokauden kuluttua ja uusi sukupolvi aikuistuu noin kuukauden kuluttua.

Hoitamattomana ja huonon hygienian olosuhteissa hiekkakirppuja sisältäville ihoalueille voi muodostua paiseita ja kuolioita, kynnet ja jopa kokonaiset sormet tai varpaat saattavat tuhoutua. Sekundaarisen infektion, erityisesti jäykkäkouristuksen, riski on suuri. Laaja hiekkakirpputartunta voi johtaa kuolemaan.

Hoitona on kirppujen kirurginen poisto.

Vastoin yleistä käsitystä suljettujen kenkien käyttäminen sandaalien sijaan ei välttämättä ole tehokas tapa ehkäistä hiekkakirpputartuntaa. Sen sijaan oleskelu samoissa tiloissa kotieläinten kanssa ja asuminen maapohjaisissa asumuksissa ovat merkittäviä riskitekijöitä.

## Lähteet

## Aiheesta muualla
*Horror disease hits Uganda. Washington Post, 22. lokakuuta 2010 
*Tapaus hiekkakirpusta kynnen alla 
*Kuvia kirpusta ja iho-oireista 
*Kuvia
SSA

**SSA** tai **ssa** tarkoittaa muun muassa:
*Suomen sanojen alkuperä, etymologinen sanakirja
*Seismological Society of America (SSA)
*SSA Graphics, yritys
*SSA Global Technologies
Kveita

**Kveita** on Skandien Lyngsalpenen osaan kuuluva vuorenhuippu Yykeän kunnassa, Norjassa. Huipun korkeus merenpinnan tasosta on 1&nbsp;751 metriä. 1&nbsp;834-metrinen Jiehkkevárri sijaitsee suhteellisen lähellä lounaan suunnassa.

Helpoin reitti huipulle kulkee Fugldalsbreen-jäätikön kautta. Paras huiputusajankohta on pysyvän lumen aikaan hiihtämällä.

## Lähteet
Everlast (yritys)

**Everlast** on 1910 perustettu yhdysvaltalainen yritys joka suunnittelee, valmistaa, lisensoi ja markkinoi tarvikkeita, välineitä ja asuja, joita käytetään nyrkkeilyssä, kamppailulajeissa ja fitnessissä. Yhdysvalloissa New Yorkissa sijaitsevan yrityksen tuotteita myydään 101 maassa. Sen omistaa kokonaan Brands Holdings Limited. 

Everlastin perusti 1910 Jacob Golomb, jonka isä oli räätäli ja innokas uimari. Hän oli tyytymätön aikakauden uima-asuihin, jotka kestivät vain yhden kauden. Hän antoi tuotteilleen takuun, että ne kestäisivät kokonaisen vuoden, ja tuotteiden nimeksi tuli Everlast. Yritys aloitti vähitellen urheiluvälinealan vähittäiskaupan. Nuori Jack Dempsey tutustutti Golombin 1917 nyrkkeilyyn, ja yhteistyön tuloksena syntyi kestävä pääsuojus.

## Lähteet
Bálggesvárri (Goverdalen)

**Bálggesvárri** on Skandien Lyngsalpenen osaan kuuluva vuori Yykeän ja Tromssan kuntien rajalla, Norjassa. Sen korkein huippu yltää 1&nbsp;627 metriin merenpinnan tasosta. 

## Lähteet
Moskovan ulkoministerikonferenssi

**Moskovan ulkoministerikonferenssi** pidettiin toisen maailmansodan aikana 18. lokakuuta – 11. marraskuuta 1943 Moskovan Kremlissä ja Spiridovan palatsissa. Kokouksessa valmisteltiin tulevaa liittoutuneiden Teheranin konferenssia. Konferenssiin osallistuivat Anthony Eden Britanniasta, Cordell Hull Yhdysvalloista, Foo Ping-Sheung Kiinasta ja Vjatšeslav Molotov Neuvostoliitosta.

## Päätöksiä ja linjauksia
Kokouksessa hyväksyttiin Yhdysvaltain aloitteesta neljän vallan (Neuvostoliitto, Yhdysvallat, Britannia ja Kiina) yhteinen Moskovan julistus, jossa ne uudistivat vaatimuksensa jatkaa taistelua vihollisen ehdottomaan antautumiseen saakka. Tulevan maailmanrauhan ylläpitämiseksi oli perustettava yleinen kansainvälinen järjestö, jollaisen perustamiseksi oli ryhdyttävä yhteisiin toimenpiteisiin. Neuvostoliiton ulkoasiain kansankomissaari Molotov antoi näille esityksille kannatuksensa, jonka seurauksena amerikkalaiset lupasivat olla puuttumatta Euroopan tuleviin rajajärjestelyihin ja muihin yksityiskohtiin. Itävallan erottamisesta Saksasta tehtiin kuitenkin tarkempi päätös. 

Konferenssissa sovittiin myös, että rauhankosketukset Saksan satelliittien kanssa hoitaisi lähinnä se liittoutuneisiin kuulunut suurvalta, joka oli kantanut päätaakan kyseistä maata vastaan käydyssä taistelussa. Näin Neuvostoliitto sai osakseen Suomen ja länsivallat vastaavasti Italian. Kokouksessa päätettiin perustaa kolmen suurvallan ”Euroopan neuvoa-antava komissio”, joka kokoontuisi Lontoossa.

Kokouksessa valmisteltiin kolmen suurvallan johtajien Winston Churchillin, Franklin D. Rooseveltin ja Josif Stalinin henkilökohtaista tapaamista, joka toteutui joulukuussa Teheranissa Iranissa.

## Lähteet
Abraham Van Helsing

**Abraham Van Helsing** on hahmo Bram Stokerin vuonna 1897 kirjoittamassa klassisessa kauhuromaanissa *[[Dracula (romaani)|Dracula]]*. Van Helsing tunnetaan eräänä kauhukirjallisuuden sankareista. Tohtori Van Helsingiä ovat näytelleet muun muassa Anthony Hopkins, Laurence Olivier, Edward Van Sloan, Peter Cushing ja Hugh Jackman. Stoker loi Van Helsingin vanhaksi ja viisaaksi mieheksi, jolla on muun muassa seuraavat oppiarvot: lääketieteen tohtori, filosofian tohtori ja kirjallisuuden tohtori. Lisäksi hänelle on myönnetty professorin arvonimi.

## Lähteet
Gamal Belal Salem

**Gamal Belal Salem** (s. 12. syyskuuta 1978 Eldoret, Kenia nimellä **Thomas Katui**) on kenialaissyntyinen qatarilainen yleisurheilija, joka kilpailee este-, maasto- ja kestävyysjuoksussa. Hän voitti hopeaa 3&nbsp;000 metrin estejuoksusta Aasian kisoissa 2006. Salem on voittanut myös kaksi mitalia maastojuoksun MM-kisojen joukkuekilpailusta. 

## Ennätykset

*Lähde: IAAF* 

* 3 000 m esteet: 8.11,67 (2005)
* 5 000 m: 13.06,81 (2006)
* 10 000 m: 27.51,52 (2008)
* Maraton: 2.12.46 (2010)

## Lähteet
Mercedes-Benz CL-sarja

**Mercedes Benz CL-sarja** on Mercedes Benzin vuosina 1992–2013 valmistama ylellinen coupé-korinen automalli. Autot perustuvat tekniikaltaan Mercedes-Benz S-sarjaan. Vuonna 2013 esitelty CL-sarjan seuraaja on nimetty yksinkertaisemmin S-sarjan coupéksi.

## Mercedes-Benz CL-sarja (C140) 1992–1998

## Mercedes-Benz CL-sarja (C215) 1998–2006

## Mercedes-Benz CL-sarja (C216) 2006–2013

## Aiheesta muualla
Sivistysala

**Sivistysala ry** (ruot. Bildningsbranschen rf ) eli Sivista, on sivistysalan yksityisiä työnantajia edustava työnantaja- ja toimialaliitto, joka vahvistaa alan toimintaedellytyksiä ja toimii yhteiskunnallisena vaikuttajana. Sivista edustaa noin 450 sivistysalan työnantajaa, joiden palveluksessa työskentelee 71 000 asiantuntijaa. 

## Historia
Sivista on perustettu vuonna 1993 nimellä Opetusalan ja Sivistystyön Työnantajayhdistys ry. Vuonna 2024 yhdistyksen nimi vaihtui Sivistystyönantajat ry:stä Sivistysala ry:ksi. 

## Toiminta
Yhdistys valvoo jäsentensä etuja, kehittää toimialaa ja neuvottelee jäsentensä puolesta työehtosopimukset, jotka kattavat koko sivistysalan ketjun varhaiskasvatuksesta korkeakoulutukseen.  

Sivistan jäsenten toiminta kattaa kasvatuksen ja opetuksen, tieteen ja tutkimuksen, taiteen ja kulttuurin, sekä liikunnan ja urheilun alat. 

Sivistan toimisto sijaitsee Helsingissä osoitteessa Eteläranta 10. Yhdistys on Elinkeinoelämän keskusliitto EK:n jäsen. 

## Johto
Yhdistyksen nykyinen toimitusjohtaja Jenni Järvelä aloitti työnsä tammikuussa 2026. Hallituksen puheenjohtajana toimii Lapin yliopiston rehtori Antti Syväjärvi. 

## Lähteet

## Aiheesta muualla
*Sivistan verkkosivut
Inglewood

**Inglewood** voi viitata seuraaviin:

## Paikkoja
### Australia
*Inglewood (Queensland)
*Inglewood (Victoria)
*Inglewood (Länsi-Australia)

### Kanada
*Inglewood (Calgary)
*Inglewood (Edmonton)
*Inglewood (Ontario)

### Englanti
*Inglewood Forest) (Cumberland

### Uusi-Seelanti
*Inglewood (Uusi-Seelanti)

### Yhdysvallat
*Inglewood (Kalifornia)
*Inglewood (Nebraska)
*Inglewood (Mecklenburg County, Virginia)
*Inglewood (Rockingham County, Virginia)
Sarvet esiin

"**Sarvet esiin**" on tamperelaisen rap-artisti Petri Nygårdin ensimmäinen single hänen viidenneltä studioalbumiltaan *[[Kaikki tai ei mitään (albumi)|Kaikki tai ei mitään]]*. Single julkaistiin 10. marraskuuta 2010 ja sillä vierailee metalliyhtye Mokoma. Sen tuotannosta vastaa puolestaan MMEN ja siitä on julkaistu musiikkivideo. Kappaleella on äänessä myös Mokoman laulusolisti Marko Annala. Kappaleesta on julkaistu myös Mokoma-remix, jolla kitaran riffit ja rumpukomppi kuuluvat voimakkaammin. Remixversio on alkuperäistä versiota raskaampi.

## Kappaleet
# Sarvet esiin
# Sarvet esiin (Mokoma-remix)

## Listasijoitukset

## Musiikkivideo
Kappaleen musiikkivideolla Petri Nygård ja Mokoman jäsenet on liitetty eri metalliyhtyiden levyjen kansiin. Videolla nähdään esimerkiksi Ari Koivunen - *[[Fuel for the Fire]]*-, Mötley Crüe - *[[Too Fast for Love]]*-, Metallica - *[[Ride the Lightning]]*-, Iron Maiden - *[[Piece of Mind]]*- AC/DC - *[[Highway to Hell]]* ja KISS - *[[Dynasty]]* levyjen kannet.

## Aiheesta muualla
* Sarvet esiin Discogsissa. 
* 

## Lähteet
Muhammad Ali Center

**Muhammad Ali Center** on museo ja kulttuurikeskus, joka on perustettu nyrkkeilijä, maailmanmestari Muhammad Alin ja hänen arvojensa kunnioittamiseksi. Museo sijaitsee Louisvillessä Kentuckyn osavaltiossa. Se on avattu vuonna 2005.

Keskuksessa esitellään Alin elämää ja hänen nyrkkeilyuraansa. Siellä pidetään myös näyttelyitä, jotka liittyvät Alin arvoihin: kunnioitukseen, luottamukseen, vakaumukseen, omistautumiseen, hyväntekeväisyyteen ja henkisyyteen. Nyrkkeilyuraa esittelevässä näyttelyssä katsoja voi nähdä Alin tärkeimpiä otteluita ja ennen ja jälkeen otteluita tehtyjä haastatteluja. Siellä on myös nyrkkeilykehä, joka on tehty Alin harjoitusleirin mallin mukaan. Arvoja esittelee esimerkiksi näyttely ”Toivo ja unelmat”. Siihen on koottu 141 eri maasta lähetettyjä piirustuksia ja maalauksia, joissa lapset kertovat, miksi he haluavat tulla aikuisina.

Lisäksi keskuksessa on kaksi taidegalleriaa.

## Aiheesta muualla
*Muhammad Ali Center
Inglewood (Kalifornia)

**Inglewood** on kaupunki lounaisessa Los Angelesin piirikunnassa Los Angelesin keskustan lounaispuolella. Sen väkiluku oli vuoden  väestönlaskennassa 107&nbsp;762. Kaupunki sijaitsee Los Angelesin suuralueen South Bayn alueella.

Inglewood koostuu yhdeksästä naapurustosta, jotka ovat Morningside Park, Downtown Inglewood, Fairview Heights, Arbor Village, Centinela Heights, Sports Village, Century Heights, Inglewood Knolls ja Lockhaven.

Inglewoodin väestön suurimmat etniset ryhmät ovat latinot ja afroamerikkalaiset.

## Tunnettuja Inglewoodissa asuneita henkilöitä

* Tyra Banks, malli, televisiokasvo, talk show -juontaja, laulaja ja näyttelijä
* Becky G, laulaja ja näyttelijä.
* Sonny Bono, popmuusikko ja poliitikko
* Jeanne Crain, näyttelijä
* King Lil G, rap-artisti
* Mack 10, rap-artisti
* Brittney Reese, pituushyppääjä
* Donald Sanford, pikajuoksija

## Lähteet

## Aiheesta muualla
Casablancan konferenssi (1943)

**Casablancan konferenssi** pidettiin 14.–23.1.1943 Marokon Casablancassa, jossa tapasivat toisensa edustajineen Britannian pääministeri Winston Churchill ja Yhdysvaltain presidentti Franklin Roosevelt. Stalin ei ollut paikalla sotilaallisista syistä, koska Neuvostoliiton eteläinen hyökkäys oli parhaillaan käynnissä. Kokoukseen oli kutsuttu kaksi ranskalaista kenraalia, Pohjois-Afrikan joukkojen komentaja Henri Giraud ja *[[Vapaa Ranska|Vapaan Ranskan]]* komentaja Charles de Gaulle.

Tapaamisessa korostuivat erilaiset näkemykset, joita valtiojohtajilla oli Hitlerin kukistamisesta. Britit halusivat jatkaa taistelua Välimerellä ennen Englannin kanaalin ylitehtävää päähyökkäystä Eurooppaan. Brittien kaavailujen mukaan hyökkäys Italiaan ja Sisiliaan johtaisi siihen, että saksalaiset joutuisivat vetämään joukkojaan italialaisten avuksi Ranskasta ja Alankomaista, mikä taas puolestaan suistaisi Mussolinin vallasta. Samalla saataisiin tukikohtia Liittoutuneiden pommituksille Saksan sota- ja Romanian öljyteollisuutta vastaan. Amerikkalaiset uskoivat suunnitelman sitovan tarpeettomasti voimia sodan sivunäyttämöille ja heikentävän siten Englannin kanaalin ylitystä. Erimielisyyttä aiheutti myös Rooseveltin ehdottoman antaumisen vaatimus., joka tuli yllätyksenä Churchillille, mutta hän ja myöhemmin Stalin hyväksyivät sen.

## Päätökset
Tärkein Casablancan päätöksistä oli ehdottoman antautumisen vaatimus Saksalle ja sen liittolaisille. Päätöksellä pyrittiin estämään ainakin muodollisesti liittoutuneisiin kuuluvien maiden erilliset rauhansopimukset Akselivaltojen kanssa, mikä vahvisti luottamusta Hitlerin vastaisen koalition piirissä. Pelkona oli nimittäin ollut, että Neuvostoliitto tekisi erillisrauhan Saksan kanssa, koska sen vaatima toisen rintaman muodostaminen oli viivästynyt. Churchill ja Roosevelt sopivat Pohjois-Afrikan operaation jälkeen siirtävänsä sotaponnistelut akselivaltojen heikoimpana lenkkinä pitämäänsä Italiaa vastaan.

## Lähteet

## Aiheesta muualla
Ritva Vastamäki

**Ritva Annikki Vastamäki** (s. 16. tammikuuta 1947 Kuusisto) on suomalainen lääkäri ja entinen poliitikko. Vastamäki toimi kansanedustajana vuosina 1987–1991. Kansanedustajana hän edusti Hämeen läänin eteläistä vaalipiiriä ja kuului Kansallisen Kokoomuksen eduskuntaryhmään. Vastamäki työskenteli Lounais-Hämeen aluesairaalan kirurgian osastolääkärinä vuosina 1980–1990 ja apulaisylilääkärinä vuodesta 1991 eläkkeeseen asti. 

## Lähteet

## Aiheesta muualla
*
7″

**7″** voi tarkoittaa seuraavia:

* single, albumia lyhyempi äänite
* *[[7″ (Joose Keskitalon EP)|7″]]*, Joose Keskitalon EP vuodelta 2004
* *[[7″ (Himanesin EP)|7″]]*, Himanesin EP vuodelta 2012.
Lantalaiset

**Lantalaiset** on vanha nimitys lähinnä pohjoissuomalaisille talonpojille, vastakohtana pyyntikulttuurin (ja myöhemmin poronhoidon) harjoittajille eli lappalaisille. Lantalaisten asuinalue on **Lanta**, vastakohtana lappalaisten alue Lappi.

Sanat ”Lanta” ja ”lantalainen” perustuvat lappalaisten antamaan nimitykseen, joka taas perustuu skandinaavisten kielten sanaan ”land”, maa. Sanan on kuitenkin suomen kielessä ymmärretty usein liittyvän lantaan, jota karjankasvattajat tuottivat ja maanviljelijät tarvitsivat.

Lantalaisen ja lappalaisen asutusvyöhykkeen erotti toisistaan lapinraja.

## Aiheesta muualla
*Lappi.fi: Lapin historiaa
Léon Bonnat

**Léon Joseph Florentin Bonnat** (20. kesäkuuta 1833 Bayonne – 8. syyskuuta 1922 Monchy-Saint-Éloi) oli ranskalainen taidemaalari.

## Elämä ja ura
Bonnat syntyi Ranskan Bayonnessa, mutta hänen perheensä muutti Espanjan Madridiin hänen ollessaan 14-vuotias, koska hänen isänsä oli perustanut sinne kirjakaupan. Isänsä kuoltua vuonna 1853 Bonnat muutti Pariisiin. Hän opiskeli maalausta ensin Madridissa Federico de Madrazon johdolla ja myöhemmin Pariisissa Léon Cogniet’n johdolla saatuaan Bayonnen kaupungilta 1&nbsp;500 frangin suuruisen apurahan. Hänen töitään oli ensi kerran esillä Pariisin salongissa vuonna 1857. Voitettuaan seuraavana vuonna Prix de Rome -apurahan hän täydensi opintojaan Roomassa vuosina 1858–1860. Vuonna 1869 hänet palkittiin mitalilla Pariisin salongissa näytteillä olleista töistään.

Bonnat’n varhaistuotanto käsittää enimmäkseen espanjalaisesta barokista vaikutteita saaneita uskonnollisia maalauksia. Tehtyään vuonna 1868 matkan Egyptiin ja Jerusalemiin hän maalasi myös joitain itämaisia töitä. Hänet kuitenkin muistetaan parhaiten sarjasta Ranskan ja Euroopan merkkihenkilöiden muotokuvia, joita hän maalasi vuodesta 1875 alkaen. Niissä hänen taiteellisina esikuvinaan olivat muun muassa Diego Velázquez ja muut espanjalaiset realistit. Bonnat maalasi kaikkiaan noin 200 muotokuvaa, joista useimmat ovat valokuvamaisen tarkasti toteutettuja ja väreiltään hillittyjä. Tunnettuja ovat muun muassa muotokuvat Ranskan presidenteistä Adolphe Thiersistä (1877) ja Jules Grévystä (1880), kirjailija Victor Hugosta (1878), tiedemies Louis Pasteurista (1886) sekä kardinaali Charles Lavigeriesta (1888).

Bonnat valittiin vuonna 1881 Ranskan instituutin jäseneksi. École des Beaux-Arts -taidekoulussa hän toimi vuodesta 1888 maalaustaiteen professorina ja vuodesta 1905 koko koulun johtajana. Hän oli monien tunnettujen taidemaalarien, kuten Thomas Eakinsin, Gustave Caillebotten ja Henri de Toulouse-Lautrecin opettaja. Bonnat kuului myös pitkään Pariisin salongin palkintolautakuntaan ja toimi useasti sen puheenjohtajana.

Bonnat keräsi suuren taidekokoelman ja perusti sen avulla vuonna 1901 syntymäkaupunkiinsa Bayonneen Musée Bonnat -taidemuseon. Loputkin hänen kokoelmastaan siirtyivät museon haltuun hänen kuoltuaan vuonna 1922.

## Lähteet

## Aiheesta muualla

* Léon Bonnat  *Encyclopédie Larousse*
Pauli Saapunki

**Pauli Johannes Saapunki** (s. 2. huhtikuuta 1945 Oulu) on suomalainen poliitikko ja maakuntaneuvos. Saapunki toimi kansanedustajana neljä vaalikautta vuosina 1987–2003 edustaen ensin Oulun läänin ja sitten Oulun vaalipiiriä ja kuului Suomen Keskustan eduskuntaryhmään. Koulutukseltaan Saapunki on konepuuseppä ja meijeriteknikko ja toimi ennen kansanedustajuuttaan juustomestarina, käyttöteknikkona sekä hankinta- ja kuljetuspäällikkönä. Hän oli Suomi–Venäjä-Seuran valtuuston puheenjohtajana 2011–2014.

Saapunki nimitettiin Suomen Venäjän kunniakonsuliksi vuonna 2011. Hän luopui arvonimestään Ukrainan sodan alkamisen jälkeen. Saapunki povaa suhteissa Venäjään kymmenien vuosien kylmää kautta.

Saapungin isä oli saksalainen.

## Kunnianosoitukset

*  maakuntaneuvos (2001)
*   Ystävyyden kunniamerkki (2014)

## Lähteet
Helge Mether-Borgström

**Helge Erik Mether-Borgström** (21. maaliskuuta 1913 Helsinki – 9. helmikuuta 1985 Helsinki) oli suomalainen mainosgraafikko. Hän suunnitteli Marimekon logon.

Mether-Borgström on varsin tunnettu suomalaisena mainosgraafikkona ja julistetaiteilijana. Hänen avopuolisonsa oli Ulla Stierncreutz. Heidän poikansa oli taiteilija Mikael Stierncreutz (k. 1976) ja lapsenlapsi Zachris Alexander Stierncreutz eli laulaja-lauluntekijä Knipi. Hän avioitui myöhemmin arkkitehti Helvi Mether-Borgströmin (o.s. Väänänen) kanssa ja sittemmin toimittaja Annikki Uusoksan kanssa. Hänen veljensä oli taiteilija Ernst Mether-Borgström. 

Mether-Borgström kävi kuusi luokkaa oppikoulua ja valmistui Taideteollisuuskeskuskoulusta vuonna 1935. Sen jälkeen hän työskenteli vuposina 1935–1938 mainospiirtäjänä SOK:lla ja myöhemmin vuosina 1944–1948 Yhteismainoksen ateljeen johtajana. Vuosina 1954–1957 hän oli Mainosyhtymä Oy:n ateljeepäällikkö ja vuosina 1957–1963 hän työskenteli Mainos Taucher Reklam -toimistossa. Art director nimikkeellä hän työskenteli vuosina 1963–1976. 

Vuodesta 1948 lähtien Helge Mether-Borgström teki lukuisia opintomatkoja ulkomaille: Ranskaan 1948, Sveitsiin 1949, Italiaan 1954, Englantiin 1965 ja Yhdysvaltoihin vuonna 1967. Vuonna 1954 hän suunnitteli logon hyvän ystävänsä Armi Ratian vastaperustetulle Marimekko-yritykselle. 1960-luvulla Mether-Borgström toimi opettajana muun muassa Taideteollisuusopiston  graafisen taiteen osastolla.

Mether-Borgströmin vanhemmat olivat kartanonomistaja Ernst Johan Henrik Mether-Borgström ja Bertha Henriette (o.s. Sjöblom). Mether-Borgström kuoli vuonna 1985 ja hänet on haudattu Helsingissä Hietaniemen hautausmaalle.

## Lähteet
Menodotos Nikomedeialainen

**Menodotos Nikomedialainen** (, 100-luku jaa.) oli antiikin kreikkalainen lääkäri ja pyrrhonistiseen koulukuntaan kuulunut filosofi. Hän oli kotoisin Nikomedeiasta Bithyniasta.

Menodotos kuului antiikin lääketieteen empiriiseen koulukuntaan, joka yhdisti empirismin ja skeptisismin. Hän oli Antiokhos Laodikealaisen oppilas ja Herodotos Tarsoslaisen opettaja. Menodotos hylkäsi eräät Asklepiades Bithynialaisen mielipiteet, ja vastusti dogmaattisen koulukunnan näkemyksiä. Menodotos oli aikanaan kuuluisa, ja Galenos lainaa häntä usein.

Menodotos vaikuttaa kirjoittaneen teoksia, joita Diogenes Laertios käytti lähteenään. Niitä ei ole kuitenkaan säilynyt. Galenoksen teosten joukossa on kuitenkin lyhyt tutkielma nimeltä *Galeni Paraphrastae Menodoti Suasoria ad Artes Oratio*. Se on saattanut olla alun perin Menodotoksen teos, jota Galenos on muokannut.

## Lähteet

## Kirjallisuutta
*
Rita Kirst

**Rita Kirst** (omaa sukua **Schmidt**, s. 21. lokakuuta 1950 Großgrimma) on saksalainen entinen yleisurheilija, joka kilpaili korkeushypyssä. Hän edusti seuratasolla SC DHfK Leipzigia ja maajoukkuetasolla Itä-Saksaa. Kirst voitti sisäratojen EM-kisoissa viisi mitalia, joista kolme oli kultaisia ja kaksi pronssisia. Hän osallistui olympialaisiin kolmesti, vuosina 1968&ndash;1972. Kirst sijoittui viidenneksi Méxicossa 1968 ja Münchenissä 1972, mutta jäi sijalle 22 Montrealin kisoissa 1976.

Kirst voitti yhteensä 11 maansa mestaruutta. Mestaruuksista seitsemän tuli ulko- ja neljä sisäradoilta. Myös Ritan aviomies Joachim Kirst oli olympiatason yleisurheilija.

## Ennätykset

* Korkeushyppy (sisäradat): 192 cm (1974) 

## Lähteet
Empiirinen koulukunta

**Empiirinen koulukunta** () oli lääketieteellinen koulukunta antiikin Kreikassa ja Roomassa. Koulukunnan perustajina pidetään Serapion Aleksandrialaista ja Filinos Koslaista kolmannella vuosisadalla jaa.

Koulukunnan jäseniä kutsuttiin empiirikoiksi siksi, että he katsoivat perustavansa toimintansa ainoastaan havaintoihin eli ilmeisiin tosiseikkoihin, ja pyrkivät jättämään teoretisoinnin esimerkiksi sairauksien syitä koskien. Näin ollen he olivat vastakohta toiselle antiikin lääketieteen koulukunnalle, dogmaattiselle koulukunnalle. Kolmas koulukunnista, metodinen koulukunta, sijoittui näkemyksissään näiden kahden puoliväliin.

Empiirisen koulukunnan tunnettuja jäseniä ovat muun muassa kreikkalaiset Apollonios Kitionlainen, Glaukias, Herakleides, Bakkhios, Zeuksis, Menodotos, Theodas, Herodotos ja Aiskhrion, sekä gallialainen Marcellus Empiricus. Sekstos Empeirikos oli empiristi lisänimeltään, mutta antaa itse ymmärtää kannattavansa enemmän metodisen koulukunnan näkemyksiä: hän oli filosofiselta koulukunnaltaan pyrrhonisti, ja katsoi, etteivät empiirisen koulukunnan näkemykset ole yhteensopivia pyrrhonistisen skeptisismin kanssa, koska koulukunta esittää positiivisia väitteitä ei-ilmeisten asioiden tavoittamattomuudesta.

## Lähteet
Alexander Louis Leloir

**Alexander Louis Leloir** (14. maaliskuuta 1843 – 1884) oli ranskalainen taidemaalari. Hänen nuorempi veljensä oli taidemaalari ja näytelmäkirjailija Maurice Leloir.

## Lähteet
Body Volume Index

**Body Volume Index** (BVI) on tapa mitata ihmisten ylipainoa. BVI:ssä kolmiulotteisen vartaloskannerin avulla muodostetaan malli ihmisestä, jonka avulla voidaan määrittää kehon eri osien tilavuus ja koostumus. BVI:tä on ehdotettu painoindeksin korvaajaksi.

Painoindeksi perustuu kehon kokonaismassaan, mutta ei ota huomioon massan jakautumista. BVI huomioi massan jakautumisen. Viimeaikaiset tutkimukset ovat osoittaneet painoindeksin puutteelliseksi yksilön terveysriskiä arvioitaessa.

BVI kehitettiin vuonna 2000 tietokoneavusteisena mittausmenetelmäksi ihmisen ylipainon määrittämiseen ja vaihtoehdoksi painoindeksille. BVI:ssä mitataan vyötärönympärys ja vyötärö–lantio-suhde.

BVI on ohjelmisto, jota voidaan käyttää yhdessä kolmiulotteisen vartaloskannerin kanssa. BVI:n avulla voidaan erottaa henkilöt, joilla on sama painoindeksi, mutta joiden paino jakaantuu eri tavalla.

BVI-menetelmälle tehdään kliinisiä testejä Yhdysvalloissa ja Euroopassa osana kaksivuotista tutkimusprojektia.
Leila Lehtinen

**Leila Elisabet Lehtinen** (s. 25. huhtikuuta 1966 Helsinki) on suomalainen poliitikko. Koulutukseltaan hän on kauppatieteiden maisteri. Lehtinen toimi kansanedustajana vuosina 1991–1995. Hänet valittiin eduskuntaan Uudenmaan läänin vaalipiiristä ja hän kuului Kansallisen kokoomuksen eduskuntaryhmään.

## Lähteet
Venäjän väestönlaskenta 2010

**Venäjän väestönlaskenta 2010** () on Venäjän toinen väestönlaskenta Neuvostoliiton hajoamisen jälkeen. Viimeksi väestönlaskenta suoritettiin vuonna 2002. Väestönlaskenta suoritettiin 15.−25. lokakuuta 2010. Ennakkotulokset julkaistiin aikataulun mukaan huhtikuussa 2011 ja koko väestönlaskenta vuoden 2012 loppupuolella.

Väestönlaskennan valmistelut alkoivat jo 2007. Tuolloin väestönlaskentaa suunniteltiin suoritettavaksi vuoden 2010 lokakuussa, mutta sen pelättiin myöhästyvän rahoitusongelmien takia vuodelle 2013. Vladimir Putin ilmoitti kuitenkin 30. lokakuuta 2009, että hanke saisi 10,5 miljoonan ruplan rahoituksen ja väestönlaskenta saatettiin aloittaa aikataulun mukaisesti. Väestönlaskentaa varten palkattiin 62&nbsp;000 vakituista ja 700&nbsp;000 määräaikaista työntekijää Työntekijöiden palkkoihin kuluu lähes kaksi kolmannesta väestönlaskentaa varten osoitetuista rahoista.

## Lähteet

## Aiheesta muualla
Marjut Köpsi

**Marjut Hannele Köpsi** (o.s. **Kaarilahti**, s. 26. helmikuuta 1960 Skövde, Ruotsi) on suomalainen poliitikko. Koulutukseltaan hän on terveydenhoitaja. Kaarilahti toimi kansanedustajana kaksi vaalikautta vuosina 1991–1999. Hän edusti Turun läänin eteläistä vaalipiiriä ja kuului Kansallisen Kokoomuksen eduskuntaryhmään.

## Kavallustuomio
Varsinais-Suomen käräjäoikeus tuomitsi Köpsin heinäkuussa 2025 isänsä varojen kavalluksesta kymmeneksi kuukaudeksi ehdolliseen vankeuteen. Köpsi vei vajaan neljän vuoden aikana isänsä tililtä lähes 36&nbsp;000 euroa tilisiirroilla ja automaattinostoilla. Käräjäoikeuden antama tuomio ei ole lainvoimainen.

## Sopeutumiseläkkeen ja -rahan nostaminen
Marjut Köpsi putosi eduskunnasta keväällä 1999. Hän aloitti tuolloin kansanedustajien tilapäiseksi työttömyysturvaksi tarkoitetun etuuden, sopeutumiseläkkeen, nostamisen, ja nosti sitä yhtäjaksoisesti 26 vuotta. Etuus lakkautettiin vuonna 2019, mutta tilalle tullutta sopeutumisrahaa maksettiin Köpsille vuoteen 2025 saakka.

## Lähteet
Pekka Starast

**Vesa Veli-Pekka Starast** (11. helmikuuta 1956 Imatra – 8. kesäkuuta 2011 Helsinki) oli suomalainen poliitikko. Starast toimi kansanedustajana kaksi vaalikautta vuosina 1979–1987 edustaen Kymen läänin vaalipiiriä ja kuului sosialidemokraattiseen eduskuntaryhmään.

## Lähteet
Erja Lahikainen

**Erja Helena Lahikainen** (21. helmikuuta 1954 Heinolan mlk – 1. elokuuta 2025 Helsinki) oli suomalainen poliitikko. Lahikainen toimi kansanedustajana vuosina 1991–1995. Hän edusti Mikkelin läänin  vaalipiiriä ja kuului sosialidemokraattiseen eduskuntaryhmään.

## Lähteet
Ettore Bassi

**Ettore Bassi** on italialainen näyttelijä. Hän esittää Davide Riveraa, Rexin isäntää, sarjassa *[[Poliisikoira Rex]]*.

## Aiheesta muualla

*
Hannu Kemppainen

**Hannu Samuli Kemppainen** (s. 21. helmikuuta 1951 Paltamo) on suomalainen lääkäri ja poliitikko. Kemppainen toimi kansanedustajana vuosina 1983–1987 ja uudelleen vuosina 1991–1999. Hän edusti Oulun läänin  vaalipiiriä ja kuului Suomen Keskustan eduskuntaryhmään.

## Tausta
Kemppainen opiskeli Oulu yliopistossa lääketieteen lisensiaatiksi valmistuen vuonna 1976. Tämän jälkeen Kemppainen toimi terveyskeskuslääkärinä Kajaanissa vuosina 1977–1991.

## Poliittinen ura
Kemppainen toimi kaksi kautta kansanedustajana edustaen Oulun läänin vaalipiiriä vuosina 1983–1987 ja 1991–1999.

Kemppainen oli ehdolla vuoden 2025 kuntavaaleissa Kajaanissa. Kemppainen tuli valituksi kaupunginvaltuustoon 158 äänellä.

## Lähteet
Irtileikattu

**Irtileikattu** on Verenpisara-yhtyeen elokuussa 2005 ilmestynyt kolmas albumi. Se debytoi Suomen virallisen albumilistan sijalla 13.

Kappaleista *Viimeinen kosketus* ja *Aamuisin kun sataa* on tehty videot.

## Kappaleet
Sävellykset Santeri Kallio ja Rami Raski, sanoitukset Rami Raski, sovitukset Verenpisara.

# 
# 
# 
# 
# 
# 
# 
# 
# 
# 
# 

## Singlet
### Helpoin tie
# Helpoin tie
# Sanan soivan kauneimman

Julkaistu 3. elokuuta 2005.

## Kokoonpano
* Santeri Kallio – kitara
* Rami Raski – laulu
* Tomi Koivusaari – kitara
* Atte Sarkima – rummut
* Niclas Etelävuori – basso

### Vierailevat muusikot
* Marko Manninen – sello
* Maria Hänninen – viulu
* Marika – taustalaulu
* Sami Yli-Sirniö – akustinen kitara kappaleessa Poissa
* Iikka Kahri – huilu

## Arvostelut
* Dome.fi: *suopea*
* Desibeli.net: 
* Imperiumi: 7/10
* Soundi: 

## Lähteet
Janne Viitamies

**Janne Sakari Viitamies** (s. 21. tammikuuta 1964 Lahti) on suomalainen entinen kansanedustaja ja kaupunkikeskustan kehittämisen asiantuntija. Hän on koulutukseltaan filosofian tohtori. 

## Toiminta kaupunkikehittäjänä
Viitamies on työskennellyt kaupunkikehittäjänä ja -tutkijana 2000-luvulla Jyväskylässä, Lahdessa, Mikkelissä, muualla Itä-Suomessa, Vantaalla, Helsingissä ja Huittisissa. 

Viitamies toimi Mikkelissä kaupunkikeskustan kehittämisyhdistys Mikken toiminnanjohtajana 2001–2013. Mikkelin keskustauudistus palkittiin vuonna 2012 kaupunkikeskustapalkinnolla. Mikkelin kaupunki muisti Viitamiestä Pro Mikkeli -mitalilla.

Viitamies työskenteli Lahti City ry:n toiminnanjohtajana Lahdessa 2013–2018 ja samaan aikaan keskustakehittämisen konsulttina useissa kaupungeissa Etelä-Suomessa. Lahteen rakennettiin keskuspysäköintilaitos torin alle, laajennettiin kävelykeskustaa ja alettiin Viitamiehen aloitteesta suunnitella taide- ja muotoilukeskusta.

Vuonna 2014 Viitamies toimitti kaupunkikeskustan kehittämisen käsikirjan *Citybook '14* yhdessä arkkitehti Pokko Lemminkäisen kanssa. Ympäristöministeriö tuki julkaisun tuottamista. Viitamiehen kaupunkitutkimuksen väitöskirja *Kenen Aleksi sen Helsinki – Kluuvin kävelykatutaistelut 1968–2003* valmistui vuonna 2016. Se käsittelee osallistumisoikeutta kaupungin kehittämiseen ja kaupunkitilan demokratian edellytyksiä.

Elokuussa 2018 Viitamies aloitti Jyväskylän kaupunkikeskustan kulttuuritilojen ja -toimintojen projektipäällikönä.

Jyväskylän sydän -projektin ehdotus, että Jyväskylän uusi musiikkisali, pääkirjasto, taidemuseo ja käsityön museo sijoitettaisiin saman katon alle ydinkeskustan vilkkaimpaan paikkaan, julkistettiin helmikuussa 2020.

Syyskuussa 2025, Viitamies aloittaa Kouvolassa projektipäällikkönä. Työtehtävään kuuluu päästä kehittämään Kouvolan ydinkeskustaa ja Urheilupuistoa.

## Poliittinen toiminta
Viitamies oli valittuna kansanedustajaksi vuosina 1995–1999 Mikkelin läänin vaalipiiristä ja kuului Sosialidemokraattiseen eduskuntaryhmään.
## Yksityiselämä
Janne Viitamiehen sisar Pauliina Viitamies on myös ollut sosiaalidemokraattien kansanedustaja.

## Tunnustuksia
Viitamies palkittiin vuonna 2011 Vuoden mikkeliläisen kunniamaininnalla ja vuonna 2013 Pro Mikkeli -mitalilla.
## Julkaisut
* *Mikkelin työväenyhdistyksen historia. 1, Kumous ja kompromissi: Mikkelin työväki ja kansalaisten Suomi 1890–1918*. Mikkelin työväenyhdistys, 1990 
* *Ensimmäinen kevät: Mikkelin Jukurit ja Mestis 2001: raportti innostuksesta*, [Mikkelin Jukurit], 2001 
* *City book '14*,  Elävät Kaupunkikeskustat, 2014  (Julkaistu myös verkkoaineistona  (PDF))
* *Kenen Aleksi, sen Helsinki: Kluuvin kävelykatutaistelut 1968–2003*. Helsingin yliopisto, 2016.  Väitöskirja (Julkaistu myös verkkoaineistona  (PDF))

## Lähteet
Stand Up and Scream

**Stand Up and Scream** on Asking Alexandrian esikoisalbumi, joka julkaistiin 15. syyskuuta 2009. Se debyboi Yhdysvalloissa Billboard 200 -listan sijalla 170.

Kappaleet ”Hey There Mr. Brooks”, ”A Prophecy” ja ”Final Episode (Let’s Change the Channel)” ovat ladattavissa Rock Band Networkissa.

## Kappaleet
#
#
#
#
#
#
#
#
#
#
#
#
#

## Kokoonpano
;Yhtye
* Danny Worsnop – laulu, musiikkiohjelmointi
* Ben Bruce – kitara, musiikkiohjelmointi, taustalaulu, laulu (kappaleet 8 ja 9)
* Cameron Liddell – kitara, taustalaulu
* Sam Bettley – bassokitara
* James Cassells – rummut

;Tuotanto
* Joey Sturgis – tuottaja, äänittäjä, miksaaja, masteroija
* Nick Sampson – editoija
* Artwork by Sons of Nero – grafiikka
* Phill Mamula – valokuvat

## Arvostelut
* AllMusic: 

## Lähteet

## Aiheesta muualla
* ''Stand Up and Scream'' discogs.com -sivustolla
Jorma Kukkonen

**Jorma Viljami Kukkonen** (s. 20. heinäkuuta 1950 Rautalampi) on suomalainen pappi ja poliitikko. Kukkonen toimi kansanedustajana vuosina 1995–1999. Hän edusti Kuopion läänin vaalipiiriä ja kuului sosialidemokraattiseen eduskuntaryhmään. Kukkonen on toiminut kulttuuriministerin erityisavustajana opetusministeriössä 1987–1988. Hän on ollut Suomen Lähetysseuran pastorina Hongkongissa 1978–1982 ja 2003–2006, Lapinlahden seurakunnan kappalaisena 1984–1989 ja Hankasalmen seurakunnan kirkkoherrana 2006–2013. Kukkonen oli Lapinlahden kunnanvaltuuston jäsen vuonna 1989 ja Kuopion kaupunginvaltuuston jäsen vuosina 1993–1999. 

Kukkonen toimi Rautalammin kunnanvaltuuston puheenjohtajana valtuustokaudella 2013–2016.

## Lähteet
Kimmo Sarapää

**Kimmo Juhani Sarapää** (s. 1. elokuuta 1949 Rovaniemi) on suomalainen kunnanjohtaja ja poliitikko. Koulutukseltaan Sarapää on sosionomi. Sarapää on toiminut Ranuan kunnansihteerinä vuosina 1973–1997 ja Ranuan kunnanjohtajana vuodesta 1997 lähtien. Sarapää oli kansanedustajana vuosina 1987–1991 edustaen Lapin läänin vaalipiiriä ja kuului Suomen Keskustan eduskuntaryhmään.

## Lähteet